 




HS LÖVÉSZ KUPA
légfegyveres lövészverseny szabályai és versenykiírása
 a 2024/2025-ös tanévre

A Honvédelmi Sportszövetség örömmel hirdeti meg a 2024/2025-ös tanév legizgalmasabb amatőr légfegyveres lövészversenyét, a HS Lövész Kupát. A hagyományos Házi Versenyt a tanév második félévben a Regionális Selejtező Versenyek, majd az Országos Döntő követi.

A verseny teljes neve: Honvédelmi Sportszövetség Lövész Kupa – légfegyveres lövészverseny
Verseny célja: A sportlövészet népszerűsítése, a társadalom lőkészségének fejlesztése, a honvédelmi nevelés elősegítése, amatőrök részére versenyzési lehetőség biztosítása, tehetségkutatás. 
Verseny kiírója: Honvédelmi Sportszövetség

A verseny résztvevői:
Olyan köznevelési intézmények vagy szervezetek versenyzői, melyek vállalják, hogy: a lebonyolításra alkalmas helyszínen, saját időbeosztásuk és e versenykiírás alapján, a meghatározott időpontig, az adott korosztályokban, kategóriákban biztonságosan megrendezik a Házi Verseny fordulóit. Egyúttal az alábbiakban meghatározott módon elkészítik és beküldik az eredményekről készült elektronikus jegyzőkönyvet a versenyt meghirdető Honvédelmi Sportszövetség részére. 
A Házi Versenyek megrendezéséhez – előzetesen egyeztetett időpontban – helyszínt, lövedéket, lőlapot, légpuskát tudnak biztosítani a Honvédelmi Sportszövetség által üzemeltetett Honvédelmi Sportközpontok (Baja, Balassagyarmat, Szarvas, Szigetvár, Újfehértó).
Csak olyan személy vehet részt a versenyben, aki ismeri és betartja a lövészetre vonatkozó biztonsági rendszabályokat és előírásokat, továbbá az itt részletezett versenyszabályokat, valamint hozzájárul személyes adatai kezeléséhez. 


Általános versenyszabályok:

A Verseny egyéni verseny, mely 4 versenyszámban (általános iskolás, középiskolás, kadét, felnőtt), ezeken belül férfi, női kategóriában kerül meghirdetésre. 

Korosztályok:
· általános iskolás (a 7. vagy 8. osztályba járó diák),
· középiskolás (érvényes diákigazolvánnyal rendelkező középiskolás diák)
· kadét (érvényes diákigazolvánnyal rendelkező középiskolás tanuló, aki részt vesz a Honvéd Kadét Programban, de nem leigazolt versenyző),
· igazolt kadét (érvényes diákigazolvánnyal rendelkező középiskolás tanuló, aki részt vesz a Honvéd Kadét Programban, de leigazolással rendelkezik),
· felnőtt (nem középiskolás, 18. életévét betöltött személy).

A verseny végrehajtása:
Nyíltirányzékú légpuskával, 10 méterre lévő légpisztolyos (17x17 cm-es, körös) lőlapra, álló testhelyzetben, feltámasztás nélkül, 20 értékelt lövés leadása. A versenyt a sportlövészet vonatkozó biztonsági előírásainak és a légpuskás általános technikai szabályoknak megfelelően kell megszervezni és lebonyolítani.

Technikai előírások:
· Fegyver: Rugós szerkezetű, eredetileg is nyíltirányzékúnak gyártott, 4,5 mm öbméretű, 4,0 kg-nál nem nehezebb, 7,5 J torkolati energia alatti légpuska használható.
· Lövedék: 4,5 mm átmérőjű, lágy ólomból vagy hasonló lágy anyagból készült lövedék.
· Lőidő: Próbalövésekkel együtt 30 perc.
· Lőlap: légpisztoly lőlap (17x17cm-es, körös).
· Öltözet: Kesztyű kivételével, speciális lövészruha nem használható. Katonai öltözetre hasonlító ruházat, a kadét formaruha, bakancs megengedett. Feltámasztást segítő kiegészítők használata tilos!
· Értékelés: a verseny egész körösen van értékelve. Körazonosság esetén a több belső tízes találatot elért versenyző van előrébb sorolva. Amennyiben ez nem dönti el a helyezést, úgy a lövő jobb utolsó sorozata számít (ha így is azonos eredményesség történt, az kerül előrébb, akinek több tízes találata van, majd több kilences stb.).

Egyéb:
· A versenyző a lőállásban, a verseny ideje alatt nem beszélhet sem társaival, sem edzőjével. Segítséget kézfeltétel után, a versenybíró engedélyével, lőálláson kívül kérhet.
· Nevezési díj nincs.
· A Honvédelmi Sportszövetség a változtatás jogát fenntartja.
· A verseny egyéni verseny, tehát a kvalifikáció is személyre szól, így a felmenő rendszerű verseny során a személycsere nem megengedett.


A Házi Verseny lebonyolítására vonatkozó szabályok:

A versenyre nevező intézménynek, szervezetnek önállóan saját székhelyén, vagy bérelt lőtéren, vagy bármely Honvédelmi Sportközpontban, a jelen kiírás szerint kell megszerveznie és biztonságosan végrehajtania a Házi Versenyt. 
Szervezeteknek nevezni, a Házi Verseny megrendezési szándékának bejelentésével lehet a loveszet@honvedelmisport.hu címen, e-mailben az alábbi adatok megadásával:
· A Házi Versenyt megrendező szervezet neve:
· A verseny helyszínének címe:
· A szervező neve:
· A szervező e-mail címe:
· A szervező telefonszáma:
· Az indulók várható létszáma:
· Az indulók által képviselt intézmények/szervezetek megnevezése (több is lehet.) 
· Továbbjutás esetén melyik helyszínen terveznek részt venni a Regionális Válogató Versenyen (Baja, Balassagyarmat, Szarvas, Szigetvár, Újfehértó, Zalaegerszeg)?

A Házi Verseny eredményéről elektronikus jegyzőkönyvet kell készíteni. Az elektronikus űrlap elérésének linkjét megküldjük a szervezőnek. A jegyzőkönyv beküldési határideje:

2024. december 31. 24:00

[bookmark: _Hlk525819094]A Honvédelmi Sportszövetség a Házi Versenyen született és beküldött eredmények, versenyszámok és kategóriák szerint kialakuló rangsor alapján hívja meg a legeredményesebb versenyzőket a Regionális Selejtező Versenyre.

Egyéb:
· A Házi Versenyt a résztvevő iskola/intézmény/szervezet hirdeti meg és bonyolítja le a versenykiírás alapján.
· A Házi Verseny eredményinek pontos, hiteles és határidőig történő beküldéséért az adott Házi Versenyt megszervező személy a felelős.
· A Regionális Selejtező Versenyre továbbjutók nevét a HS 2025. január 10-ig a www.honvedelmisport.hu honlapon közzéteszi.
· A Regionális Selejtező Versenyre meghívást kapott intézményeknek/szervezeteknek elektronikus úton, név szerint kell ellenőrizni, majd visszaigazolni a versenyzői indulási szándékát.
· A Honvédelmi Sportközpontokban (Baja, Balassagyarmat, Szarvas, Szigetvár, Újfehértó) megrendezésre kerülő Házi Versenyeken indulóknak - igény esetén - a HS légfegyvert, lövedéket, lőlapot és a lövészeten betartandó biztonsági rendszabályokból oktatást biztosít. 



A Regionális Selejtező Verseny lebonyolítására vonatkozó szabályok:

A Regionális Selejtező Versenyek az Általános versenyszabályok szerint kerülnek megrendezésre 2025. január 20. és február 28. között.
Az interneten közzétett listáról a Regionális Selejtező Versenybe jutott versenyzők, a lenti versenyhelyszínek közül ott indulhatnak, amelyet a Házi Verseny adatmegadásánál előzetesen megjelöltek.
Az Országos Döntőre történő továbbjutás a Regionális Selejtezőn elért eredmény alapján történik.
A Regionális Selejtező Versenyekről (versenyszámonként és kategóriánkként) továbbjutók létszámának megállapítása, az egyes versenyhelyszíneken indulók létszámával arányosan, központilag kerül meghatározásra. 

[bookmark: _Hlk150677354]Regionális Válogató Versenyek helyszínei és tervezett időpontjai:

	Helyszín
	Időpont

	Honvédelmi Sportközpont
2660 Balassagyarmat, Ipolyparti út 42.
	2025. 01. 20. - 02. 28. 

	Honvédelmi Sportközpont
4244 Újfehértó, Sorhegy utca
	2025. 01. 20. - 02. 28.

	Honvédelmi Sportközpont
5540 Szarvas, Munkácsy Mihály u.
	2025. 01. 20. - 02. 28.

	Honvédelmi Sportközpont
6500 Baja, Szabadság út 155.
	2025. 01. 20. - 02. 28.

	Honvédelmi Sportközpont
7900 Szigetvár, Ország út
	2025. 01. 20. - 02. 28.

	ZTE Sportlövész Klub és Kulturális Egyesület
8900 Zalaegerszeg, Pózva u. 74.
	2025. 01. 20. - 02. 28.



Egyéb:
· Nevezési díj nincs.
· A Regionális Selejtező Versenyeket a HS hirdeti meg és a Honvédelmi Sportközpontok, illetve tagszervezetei segítségével bonyolítja le e versenykiírás alapján.
· A versenyzőknek személyazonosságát és indulási jogosultságát a nála lévő diákigazolvánnyal/személyi igazolvánnyal kell igazolnia.
· A Regionális Selejtező Verseny alapján, az Országos Döntőre meghívást kapott intézményeknek/szervezeteknek elektronikus úton, név szerint kell visszaigazolniuk versenyzőjük indulási szándékát.
· A kvalifikáció személyre szól, így a felmenő rendszerű verseny során a személycsere nem megengedett.
· A Regionális Selejtező Versenyeken a versenyszámonként és kategóriánkként legjobb eredményt elérő három-három versenyző érem és oklevél díjazásban részesül és biztos résztvevője az Országos Döntőnek.


Az Országos Döntő lebonyolítására vonatkozó szabályok:

A HS Lövész Kupa - légfegyveres lövészverseny győztese az országos döntő győztese lesz.

Az Országos Döntő rajtlistája a Regionális Selejtező Versenyek eredményei és az indulási szándékok visszajelzése alapján kerül összeállításra. 
A versenyző személyazonosságát és indulási jogosultságát diákigazolványával és/vagy személyi igazolvánnyal tudja igazolni a verseny helyszínén, a regisztrációs pultnál.
Az Országos Döntő a Házi Verseny szabályaihoz hasonló módon kerül megrendezésre.
Az Országos Döntő a technikai feltételek rendelkezésre állása esetén elektronikus találatjelző berendezésekkel is megszervezhető.

Az Országos Döntő helyszíne: 
Nemzeti Lőtér (Fehér úti sporttelep) 1106 Budapest, Fehér út 9.
Az Országos Döntő tervezett időpontja:
Tervezetten 2025. március 14. péntek.
Az Országos döntő díjazása:
Az Országos Döntőre meghívott és ott induló versenyző, az elért eredménytől függetlenül emléklapot kap.
Az Országos Döntőn a versenyszámok egyéni első három helyezettjei és a felkészítő tanár/szakember érem- és oklevél díjazásban részesül. Az országos bajnok kupát kap.

[bookmark: _Hlk120013793]A kategóriák legjobb versenyzői sportszervásárlási utalványt nyernek
1. hely: 50.000 Ft
2. hely: 30.000 Ft 
3. hely: 15.000 Ft értékben.

Pontegyenlőség esetén a több belső tízes találatot elért versenyző van előrébb sorolva. Amennyiben ez nem dönti el a helyezést, úgy a lövők jobb utolsó sorozata számít (ha így is azonos eredményesség történt, az kerül előrébb, akinek több tízes találata van, majd több kilences stb. Teljesen egyező lövések esetén 1 lövéses "shoot off" dönti el az elsőbbséget).
Különdíj: Az Országos Döntőre a legtöbb versenyzőt delegáló iskola/intézmény/szervezet 100.000, - forint sportszervásárlási utalványt kap.

A HS Lövész Kupa légfegyveres lövészverseny szervezőinek elérhetősége:
· e-mail: loveszet@honvedelmisport.hu
· Máthé Edit sportlövő szakmai vezető 		+36-20/236-2264
· Szabó Zoltán alezredes, vezető szakmai referens 	+36-30/777-5182

Budapest, 2024. október 11.

